**แบบสรุปโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

1. **ชื่อหน่วยงาน :** กรมส่งเสริมการปกครองท้องถิ่น
2. **ประเภทโครงการ/กิจกรรม :** ด้านการส่งเสริมคุณภาพชีวิต พัฒนาสังคม และจิตใจ
3. **ชื่อโครงการ/กิจกรรม**

โครงการสานพลังท้องถิ่นไทยถวายพ่อของแผ่นดิน เดิน-วิ่ง มินิฮาล์ฟมาราธอน เฉลิมพระเกียรติ
เนื่องในโอกาสมหามงคลพระราชพิธีบรมราชาภิเษก

1. **หลักการและเหตุผล**

ปัจจุบันเด็กและเยาวชนขาดโอกาสทางการศึกษาจำนวนมาก เนื่องจากครอบครัวมีฐานะยากจนไม่เอื้อต่อการส่งบุตรหลานศึกษาต่อในระดับที่สูงขึ้น ซี่งหน่วยงานที่ให้ความช่วยเหลือยังขาดทุนทรัพย์และต้องการ การสนับสนุนจากทุกภาคส่วน ดังนั้น กรมส่งเสริมการปกครองท้องถิ่นจึงร่วมกับสมาคมองค์การบริหารส่วนจังหวัด สมาคมสันนิบาตเทศบาลแห่งประเทศไทย และสมาคมองค์การบริหารส่วนตำบลแห่งประเทศไทย จัดโครงการ “สานพลังท้องถิ่นไทยถวายพ่อของแผ่นดิน เดิน-วิ่ง มินิฮาล์ฟมาราธอน เฉลิมพระเกียรติ เนื่องในโอกาส
มหามงคลพระราชพิธีบรมราชาภิเษก” ซึ่งเงินรายได้ทั้งหมดจะนำไปจัดตั้งกองทุนการศึกษาบรมราชาภิเษก
๔ พฤษภาคม ๒๕๖๒ ในมูลนิธิร่วมจิตต์น้อมเกล้าฯ เพื่อเยาวชน เพื่อเป็นทุนการศึกษาของเยาวชนผู้ยากไร้
ด้อยโอกาส ให้ได้รับการศึกษาอย่างต่อเนื่องจนจบขั้นสูงสุดตามอัตภาพ เพื่อเป็นพลังที่มีคุณภาพของประเทศ และเพื่อส่งเสริมให้นักเรียน นักศึกษา และประชาชน สนใจการออกกำลังกายเพื่อให้มีสุขภาพที่ดีเพิ่มมากขึ้น

1. **วัตถุประสงค์/เป้าหมายของโครงการ**

๕.๑ เพื่อเป็นการเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ
พระวชิรเกล้าเจ้าอยู่หัว เนื่องในโอกาสมหามงคลพระราชพิธีบรมราชาภิเษก

๕.๒ เพื่อส่งเสริมและสนับสนุนให้ประชาชนออกกำลังกายเพื่อสุขภาพ

5.3 นำเงินรายได้จากค่าสมัครโดยไม่หักค่าใช้จ่าย จัดตั้งกองทุนการศึกษาบรมราชาภิเษก ๔ พฤษภาคม ๒๕๖๒

 ในมูลนิธิร่วมจิตต์น้อมเกล้าฯ เพื่อช่วยเหลือเด็กและเยาวชนที่ประพฤติดีมีฐานะยากจน จากท้องถิ่นทั่วประเทศ

 ให้มีโอกาสรับการศึกษา

๕.4 เพื่อให้ผู้เข้าร่วมโครงการได้สำนึกในพระมหากรุณาธิคุณของพระบาทสมเด็จพระปรเมนทรรามาธิบดี
ศรีสินทรมหาวชิราลงกรณ พระวชิรเกล้าเจ้าอยู่หัว และมีความจงรักภักดีต่อสถาบันพระมหากษัตริย์

/**6. ระยะเวลา**...

-2-

**๖. ระยะเวลาดำเนินการโครงการ/กิจกรรม :** ตั้งแต่เดือนมิถุนายน - ธันวาคม ๒๕๖๒

|  |  |  |  |  |  |  |  |
| --- | --- | --- | --- | --- | --- | --- | --- |
| **การดำเนินโครงการ** | **มิ.ย. 62** | **ก.ค. 62** | **ส.ค. 62** | **ก.ย. 62** | **ต.ค. 62** | **พ.ย. 62** | **ธ.ค. 62** |
| 1. แจ้งแนวทางการดำเนินงาน |  |  |  |  |  |  |  |
| 2. จังหวัดจัดประชุมคณะกรรมการจัดงาน และคณะทำงาน เพื่อคัดเลือก อปท. เข้าร่วมโครงการ และวางแผนการจัดเตรียมงาน กำหนดวัน เวลา สถานที่จัดงาน  |  |  |  |  |  |  |  |
| 3. ประชาสัมพันธ์โครงการ เดิน-วิ่ง การกุศลฯ และนำเสนอข่าวผ่านทางสื่อต่าง ๆ โดยเฉพาะสื่อออนไลน์ รวมถึงการทำหนังสือแจ้งเวียนถึงหน่วยงานภาครัฐ ภาคเอกชน มูลนิธิ สมาคม ชมรม บริษัทห้างร้าน หรือประกาศเชิญชวน ผู้สนใจร่วมเดิน-วิ่ง รวมถึงการจัดงานแถลงข่าวก่อนการจัดงานและการทำข่าวในวันงาน |  |  |  |  |  |  |  |
| 4. การจัดหาผู้อุปถัมภ์การจัดงาน อาทิ การทำเสื้อ การจัดซุ้มอาหาร – เครื่องดื่ม การจัดทำเหรียญที่ระลึกสำหรับมอบให้ผู้เดิน-วิ่ง ทุกคน |  |  |  |  |  |  |  |
| 5. เปิดให้ลงทะเบียนผู้มาร่วมเดิน-วิ่งให้เหมาะสมกับช่วงการดำเนินงาน |  |  |  |  |  |  |  |
| 6. การดำเนินงานกิจกรรมโครงการเดินวิ่งเชิญ ตามวันเวลาที่กำหนด โดยคณะทำงานในแต่ละพื้นที่ที่จัดงาน จัดเตรียมอาหารว่างและเครื่องดื่มสำหรับรับรองผู้ร่วมเดิน-วิ่ง การกุศลรวมถึงการมอบเหรียญที่ระลึก |  |  |  |  |  |  |  |
| 7. สรุปและรายงานผลการดำเนินการตามแบบฯ ต่อ ผวจ. และ สถ.  |  |  |  |  |  |  |  |

**หมายเหตุ** 1. ให้รายงานผลความคืบหน้าการดำเนินการ*ทุกวันที่ 15 และ 30 ของทุกเดือน*

2. ระยะเวลาดำเนินการสามารถปรับเปลี่ยนได้ตามความเหมาะสม

/ **๗. การดำเนินการ**...

-3-

 **๗. การดำเนินการ :** แนวทางการดำเนินงาน มีดังนี้

๗.1 กรมส่งเสริมการปกครองท้องถิ่นแจ้งแนวทางการดำเนินงาน

7.2 ให้ผู้ว่าราชการแต่งตั้งคณะกรรมการจัดงาน และคณะทำงาน โดยอาจมอบหมายรองผู้ว่าราชการจังหวัดเป็นประธานคณะทำงาน หัวหน้าส่วนราชการในเขตพื้นที่จังหวัด ผู้บริหาร/ตัวแทนผู้บริหารขององค์กรปกครองส่วนท้องถิ่น เพื่อดำเนินการคัดเลือกองค์กรปกครองส่วนท้องถิ่นจังหวัด โดยผู้ว่าราชการออกคำสั่งแต่งตั้ง ประชุม เพื่อวางแผนการจัดเตรียมงาน กำหนดวัน เวลา สถานที่จัดงาน และ

๗.2 องค์การบริหารส่วนจังหวัดหรือองค์กรปกครองส่วนท้องถิ่นที่จังหวัดมอบหมาย

7.3 ให้คณะทำงานจัดประชุมเพื่อวางแผนการจัดเตรียมงาน กำหนดสถานที่ หลักเกณฑ์ การประชาสัมพันธ์ แนวทางการดำเนินการ และกลุ่มเป้าหมายของผู้เข้าร่วมโครงการฯ

7.4 ประชาสัมพันธ์ ทำหนังสือแจ้งเวียนถึงหน่วยงานภาครัฐ ภาคเอกชน มูลนิธิ สมาคม ชมรม บริษัท
ห้างร้าน หรือผู้มีจิตศรัทธา เข้าร่วมโครงการ โดยร่วมสนับสนุนหรือการบริจาค เพื่อเป็นค่าใช้จ่าย
ในการดำเนินงานโครงการ อาทิ การจัดทำเสื้อ การจัดซุ้มอาหาร – เครื่องดื่ม การจัดทำเหรียญที่ระลึก

7.5 รายได้จากค่าสมัครของผู้ลงทะเบียนเข้าร่วมโครงการเดิน-วิ่งฯ โดยไม่หักค่าใช้จ่าย จะนำมาจัดตั้ง
กองทุนการศึกษาบรมราชาภิเษก ๔ พฤษภาคม ๒๕๖๒ ในมูลนิธิร่วมจิตต์น้อมเกล้าฯ เพื่อช่วยเหลือเด็กและเยาวชนที่ประพฤติดีมีฐานะยากจน จากท้องถิ่นทั่วประเทศให้มีโอกาสรับการศึกษา

7.6 รายได้จาก เงินอุดหนุน เงินบริจาค หรือเงินเพื่อสนับสนุนค่าใช้จ่ายในการจัดงาน อาทิ การจัดทำเสื้อ การจัดซุ้มอาหาร – เครื่องดื่ม การจัดทำเหรียญที่ระลึก เมื่อหักค่าใช้จ่ายในการดำเนินงานแล้ว หากมีเงินคงเหลือจะนำเข้าสมทบในกองทุนการศึกษาบรมราชาภิเษก ๔ พฤษภาคม ๒๕๖๒ ในมูลนิธิร่วมจิตต์น้อมเกล้าฯ เพื่อช่วยเหลือเด็กและเยาวชนที่ประพฤติดีมีฐานะยากจน จากท้องถิ่นทั่วประเทศให้มีโอกาสรับการศึกษาต่อไป

7.7 ให้สำนักงานส่งเสริมการปกครองท้องถิ่นจังหวัดรายงานผลการดำเนินการตามแบบ ต่อผู้ว่าราชการจังหวัด และกรมส่งเสริมการปกครองท้องถิ่น

**๘. งบประมาณ**

8.1 ค่าใช้จ่ายในการจัดกิจกรรมตามโครงการสานพลังท้องถิ่นไทยถวายพ่อของแผ่นดิน เดิน-วิ่ง มินิฮาล์ฟมาราธอน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ขอรับการสนับสนุนงบประมาณจากสมาคมองค์การบริหารส่วนจังหวัดแห่งประเทศไทย สมาคมสันนิบาตเทศบาลแห่งประเทศไทย สมาคมองค์การบริหารส่วนตำบลแห่งประเทศไทย หน่วยงานภาครัฐ หน่วยงานรัฐวิสาหกิจ ภาคเอกชนห้างร้าน และประชาชน

8.2 รายได้ที่ได้รับจากค่าสมัครของผู้ลงทะเบียนเข้าร่วมโครงการเดิน-วิ่งฯ โดยไม่หักค่าใช้จ่าย จะนำมาจัดตั้ง
กองทุนการศึกษาบรมราชาภิเษก ๔ พฤษภาคม ๒๕๖๒ ในมูลนิธิร่วมจิตต์น้อมเกล้าฯ เพื่อช่วยเหลือเด็กและเยาวชนที่ประพฤติดีมีฐานะยากจน จากท้องถิ่นทั่วประเทศให้มีโอกาสรับการศึกษา

**/๙. พื้นที่ดำเนินการ…**

-4-

**๙. พื้นที่ดำเนินการโครงการ/กิจกรรม**

กำหนดให้ทุกจังหวัดโดยองค์การบริหารส่วนจังหวัด หรือองค์กรปกครองส่วนท้องถิ่นที่มีความพร้อมในจังหวัดอาสาเป็นเจ้าภาพดำเนินงานโครงการสานพลังท้องถิ่นไทยถวายพ่อของแผ่นดิน เดิน-วิ่ง มินิฮาล์ฟมาราธอน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ทั้งนี้ มีการกำหนดแนวทางการดำเนินงานว่า รายได้ที่ได้รับจากค่าสมัครของผู้ลงทะเบียนเข้าร่วมโครงการเดิน-วิ่งฯ โดยไม่หักค่าใช้จ่าย
จะนำมารวมกันเพื่อจัดตั้งกองทุนการศึกษาบรมราชาภิเษก ๔ พฤษภาคม ๒๕๖๒ ในมูลนิธิร่วมจิตต์น้อมเกล้าฯ เพื่อช่วยเหลือเด็กและเยาวชนที่ประพฤติดีมีฐานะยากจนจากท้องถิ่นทั่วประเทศให้มีโอกาสรับการศึกษา

**๑๐. ประโยชน์ที่คาดว่าจะได้รับ**

 ๑๐.๑ กระทรวงมหาดไทย กรมส่งเสริมการปกครองท้องถิ่น จังหวัด องค์กรปกครองส่วนท้องถิ่น ภาคเอกชน มูลนิธิ สมาคม ชมรม บริษัท ห้างร้าน และประชาชน ร่วมเฉลิมฉลองและแสดงความจงรักภักดี เนื่องในโอกาสมหามงคลพระราชพิธีบรมราชาภิเษก

 ๑๐.๒ นำเงินรายได้จากค่าสมัครเข้าร่วมกิจกรรมโครงการฯ โดยไม่หักค่าใช้จ่าย จัดตั้งกองทุนการศึกษา
บรมราชาภิเษก ๔ พฤษภาคม ๒๕๖๒ ในมูลนิธิร่วมจิตต์น้อมเกล้าฯ

 ๑๐.๓ ประชาชนมีสุขภาพร่างกายที่แข็งแรง

**๑๑. ชื่อผู้ประสานงานโครงการ**

 นายธนกฤต วิเศษฤทฺธิ์ ตำแหน่ง นักวิชาการศึกษาชำนาญการ เบอร์โทรศัพท์ ๐๙๕ ๒๙๔ ๙๒๙๙